pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​ไทย พบ เมียนมา  หารือการบริหารจัดการแรงงานร่วมกัน
วันอังคารที่ 9 มิถุนายน 2563
​ไทย พบ เมียนมา  หารือการบริหารจัดการแรงงานร่วมกัน
เมื่อวันที่  8 มิถุนายน 2563  นายสุชาติ พรชัยวิเศษกุล อธิบดีกรมการจัดหางาน  พร้อมคณะ  เข้าพบ  นาย มโย-มยิน-ตาน (H.E. U Myo Myint Than) เอกอัครราชทูตสาธารณรัฐแห่งสหภาพเมียนมาประจําประเทศไทย ณ   สถานเอกอัครราชทูตเมียนมาประจําประเทศไทย
โดย นายสุชาติ พรชัยวิเศษกุล อธิบดีกรมการจัดหางาน ได้กล่าวภายหลังการหารือเสร็จสิ้น ว่า ในแนวทางการบริหารจัดการแรงงานเมียนมาในช่วงสถานการณ์การแพร่ระบาดของโรคโควิด - 19 นั้น ประสงค์ให้แรงงานเมียนมาที่ยังคงอยู่ในประเทศไทยสามารถทํางานได้ต่อไปโดยไม่ต้องเดินทางกลับประเทศ เพื่อป้องกันและลดความสุ่มเสี่ยง การแพร่ระบาดของโรค รวมทั้ง ประหยัดค่าใช้จ่าย และ ลดความวิตกกังวลการขาดแคลนแรงงานของนายจ้างและสถานประกอบการที่ยังมีความจําเป็นต้องจ้างแรงงานต่างด้าวทํางาน ซึ่งทางสถานเอกอัครราชทูตฯ และรัฐมนตรีว่าการกระทรวงแรงงาน ตรวจคนเข้าเมืองและประชากรเห็นชอบในหลักการเบื้องต้น และ จะมีการประชุมหารือระหว่างหน่วยงานหลักที่เกี่ยวข้องผ่านระบบ Conference ต่อไป
“ได้รับแจ้งว่า ปัจจุบันมีแรงงานเมียนมาเดินทางกลับประเทศต้นทาง ประมาณวันละ 1,500 คน โดยมีเหตุผลส่วนหนึ่งมาจากการที่สถานประกอบการปิดกิจการ และไม่สามารถหานายจ้างรายรายใหม่ตามเงื่อนไขที่กําหนด ซึ่งกรณีดังกล่าวฝ่ายไทยพร้อมให้การสนับสนุนและอํานวยความสะดวกกรณีที่แรงงานเมียนมาที่ต้องการการจ้างงาน ซึ่งกรมการจัดหางานจะดําเนินการให้เหมาะสม สอดคล้องกับสถานการณ์ปัจจุบัน
อย่างไรก็ดี ในการเดินทางกลับเข้าประเทศของแรงงานเมียนมา นั้น มาตรการต่างๆจะอยู่ภายใต้การพิจารณาของ “ศูนย์บริหารสถานการณ์โควิด – 19 ” ซึ่งเป็นหน่วยที่พิจารณาการดําเนินการต่างๆ ที่เกี่ยวข้องกับการป้องกันและยังยั้งการแพร่ระบาดของโรคติดเชื้อไวรัสโคโรนา 2019 ซึ่งรวมถึงมาตราการเดินทางเข้าประเทศไทยของคนต่างชาติและแรงงานต่างด้าว ” นายสุชาติฯ กล่าว
นายสุชาติ กล่าวในตอนท้ายว่า ด้านฝ่ายเมียนมา ได้ขอบคุณกระทรวงแรงงานที่ช่วย ดูแลแรงงานเมียนมา อย่างไรก็ดี ปัจจุบันความร่วมมือระหว่างกันเป็นรูปธรรมมากขึ้น สังเกตได้จากผลสําเร็จของการนําเข้า MOU และการดําเนินการของศูนย์จัดเก็บข้อมูลแรงงานเมียนมาชั่วคราว ในช่วงที่ผ่านมา ทั้งนี้ รัฐบาลไทย และรัฐบาลเมียนมา จะร่วมมือกันเพื่อให้แนวทางการบริหารจัดการแรงงานเมียนมาเป็นไปด้วยความเรียบร้อย เหมาะสมสอดคล้องกับสถานการณ์และเกิดประโยชน์สูงสุดกับทุกฝ่าย
สําหรับ ผลการดําเนินการตามมติคณะรัฐมนตรีเมื่อวันที่ 20 สิงหาคม 2562 มีแรงงานมาดําเนินการกว่า 1.26 ล้านราย เป็นแรงงานเมียนมาประมาณ 1 ล้านราย ในจํานวน 1.26 ล้านราย ได้ดําเนินเสร็จสิ้นแล้ว 7.1แสนราย ส่วนที่เหลืออีกจํานวน 5.5 แสนราย ได้รับการผ่อนปรนตามมติคณะรัฐมนตรีให้อยู่และทํางานได้ต่อไปจนถึงวันที่ 30 พฤศจิกายน 2563 สําหรับแรงงานเมียนมาที่เข้ามาทํางานตาม MoU ที่ครบ 4 ปี และ ที่เข้าทํางานบริเวณชายแดน จะได้รับการผ่อนปรนตามมติคณะรัฐมนตรีให้อยู่และทํางานได้ต่อไปจนถึงวันที่ 31 กรกฎาคม 2563
รัฐบาลไทย-ข่าวทำเนียบรัฐบาล-ธ.ก.ส. มอบกระปุกน้องหอมจังในสัปดาห์วันออมแห่งชาติ
วันพุธที่ 24 ตุลาคม 2561
ธ.ก.ส. มอบกระปุกน้องหอมจังในสัปดาห์วันออมแห่งชาติ
ธ.ก.ส. จัดกิจกรรมสัปดาห์วันออมแห่งชาติ ส่งเสริมให้ประชาชนสร้างภูมิคุ้มกันผ่านการออมเงินในรูปแบบต่าง ๆ เช่น เงินฝากดี๊ดี อัตราดอกเบี้ยพิเศษ แบบขั้นบันได กองทุนทวีสุข
ธ.ก.ส. จัดกิจกรรมสัปดาห์วันออมแห่งชาติ ส่งเสริมให้ประชาชนสร้างภูมิคุ้มกันผ่านการออมเงินในรูปแบบต่าง ๆ เช่น เงินฝากดี๊ดี อัตราดอกเบี้ยพิเศษ แบบขั้นบันได กองทุนทวีสุข และสําหรับผู้ฝากออมทรัพย์ทวีโชคและออมทรัพย์ทั่วไป รับฟรีกระปุกออมทรัพย์ น้องหอมจัง ตังค์เยอะ เมื่อเปิดบัญชีเงินฝากใหม่หรือฝากเงินเพิ่ม พร้อมโปรโมชั่นการตรวจสุขภาพสําหรับเกษตรกรลูกค้า ธ.ก.ส. ในระหว่างวันที่ 31 ตุลาคม – 7 พฤศจิกายน 2561 ณ ธ.ก.ส. ทุกสาขาทั่วประเทศ
นายกษาปณ์ เงินรวง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. จะจัดกิจกรรม “สัปดาห์วันออมแห่งชาติ” ระหว่างวันที่ 31 ตุลาคม – 7 พฤศจิกายน 2561 ณ ธ.ก.ส. ทุกสาขาทั่วประเทศ เพื่อส่งเสริมให้คนไทยมีนิสัยรักการออม ตระหนักถึงความสําคัญและประโยชน์ของการออมเงิน อันเป็นการสร้างภูมิคุ้มกัน สร้างความมั่นคงทางการเงินในอนาคต โดย ธ.ก.ส.ได้นําผลิตภัณฑ์เงินฝากหลากหลายรูปแบบ เพื่อเป็นทางเลือกให้กับประชาชนได้ออมเงินที่ตรงกับความต้องการ เช่น โครงการเงินฝาก ดี๊ดี ที่ให้ดอกเบี้ยสูงแบบขั้นบันไดและรับดอกเบี้ยทุกเดือน มีทั้งแบบฝาก 16 เดือน อัตราดอกเบี้ยเฉลี่ยร้อยละ 1.70 ต่อปี และฝาก 21 เดือน อัตราดอกเบี้ยเฉลี่ยร้อยละ 1.85 ต่อปี เงินฝากออมทรัพย์ทั่วไป เงินฝากออมทรัพย์ทวีโชค ที่ให้ดอกเบี้ยและให้โชคทุก 6 เดือน ลุ้นรับรางวัลระดับจังหวัดปีละ 2 ครั้ง และรางวัลระดับประเทศอีก 1 ครั้ง และกองทุนทวีสุข ซึ่งเป็นเงินฝากแบบมีสวัสดิการ เป็นต้น
พิเศษ! ผู้ที่ร่วมออมเงินกับ ธ.ก.ส. ทั้งเปิดบัญชีเงินฝากใหม่หรือฝากเงินเพิ่มในบัญชีออมทรัพย์หรือ ออมทรัพย์ทวีโชค ตั้งแต่ 2,000 บาทขึ้นไป และสําหรับเกษตรกรลูกค้า ธ.ก.ส. ที่เปิดบัญชีใหม่หรือฝากเงินเพิ่มในบัญชีเดิม จํานวนเพียง 1,000 บาท รับกระปุกออมทรัพย์ ธ.ก.ส. “น้องหอมจัง ตังค์เยอะ สุดน่ารัก ฟรีทันที มีจํานวนจํากัด”
นอกจากนี้ยังมีกิจกรรม “เกษตรกรสุขภาพดีกับ ธ.ก.ส.” โดยจัดตรวจสุขภาพเบื้องต้นฟรี รวมทั้งการให้ความรู้ด้านการดูแลสุขภาพแก่เกษตรกรลูกค้า ธ.ก.ส. ที่เข้าร่วมกิจกรรม
รัฐบาลไทย-ข่าวทำเนียบรัฐบาล-จิสด้า ร่วมประชุมนำเสนอการบริหารจัดการเกษตรกับภัยแล้งจากดาวเทียม
วันพฤหัสบดีที่ 23 กรกฎาคม 2563
จิสด้า ร่วมประชุมนําเสนอการบริหารจัดการเกษตรกับภัยแล้งจากดาวเทียม
จิสด้า ร่วมประชุมนําเสนอการบริหารจัดการเกษตรกับภัยแล้งจากดาวเทียม
"พืชเครียด คนเครียดกว่า" บทสะท้อนจากเกษตรกรและสถานการณ์ที่เกิดขึ้นจริงในพื้นที่จ.อุดรธานี เมื่อวันที่ 16 มิ.ย. 63 ที่ผ่านมา จิสด้า นําโดยดร.ปกรณ์ เพ็ชรประยูร หัวหน้าฝ่ายเศรษฐกิจเกษตร สํานักประยุกต์และบริการภูมิสารสนเทศ เข้าร่วมประชุมนําเสนอการบริหารจัดการเกษตรกับภัยแล้งจากดาวเทียม และโครงการประเมินความเครียดความเสียหายของไม้ผลจากการขาดน้ํา เพื่อการบริหารจัดการน้ําในพื้นที่จ.อุดรธานี ต่อท่านรองผู้ว่าราชการจังหวัดอุดรธานี นายธวัธชัย ศรีทอง พร้อมหน่วยส่วนราชการ กว่า 10 หน่วยงาน ณ ห้องประชุมศาลากลางจังหวัดอุดรธานี ด้วยสถานการณ์โควิด19 เริ่มคลี่คลายลงบ้าง เป็นโอกาสต่อการส่งเสริมขับเคลื่อนการประยุกต์ใช้กลไกเชิงเทคโนโลยีภูมิสารสนเทศระดับพื้นที่ โดยที่ประชุมเห็นชอบต่อการนําข้อมูล เครื่องมือ เทคโนโลยี ที่เป็นวิทยาศาสตร์ มาประยุกต์ใช้งาน แต่ทั้งนี้ การแก้ปัญหาทุกมิติแบบองค์รวม โดยเฉพาะด้านการเกษตรต้องใช้เวลาและความร่วมมือจากหน่วยงานหลักและบูรณาการกับทุกระดับทุกภาคส่วน เพื่อประโยชน์ของเกษตรกรเป็นที่ตั้ง และภายใต้โครงการประเมินความเครียดของพืชฯ ไม้ผล 3 ชนิด มะม่วง เงาะ และทุเรียน ในพื้นที่เป้าหมาย อ.เมืองอุดรธานี , อ.หนองวัวซอ และ อ.กุมภวาปี ซึ่งกล่าวได้ว่าเป็นโครงการบูรณาการ ทั้งข้อมูลจากดาวเทียม ข้อมูลการสํารวจแหล่งน้ําขนาดเล็กในพื้นที่แปลงเกษตรกรการวิเคราะห์ จัดทําแผนที่แสดงความเครียดความเสียหายของไม้ผลจากการขนาดน้ํา และการประสานบูรณาการกับหน่วยงาน/เกษตรกร โดยมีบุคลากรในพื้นที่เป็นแกนหลัก ส่วนหนึ่งก็เพื่อให้เกิดความต่อเนื่องในสถานการณ์การระบาดของโควิด19 รวมถึงเกิดการจ้างงานในพื้นที่ โดยเป้าหมายของโครงการฯ เพื่อให้ผู้บริหารระดับจังหวัด หน่วยงานในพื้นที่ ตลอดจนประชาชน/เกษตรกร มีข้อมูลในการวางแผนบริหารจัดการ ลดความเสี่ยงความเสียหายของไม้ผล สําหรับการทํางานเชิงรุกระดับพื้นที่นั้น จะมีการประชุมติดตาม วิเคราะห์จัดทําแผนบูรณาการองค์รวม ในวันที่ 23 มิ.ย. 63 โดยทีมจิสด้า เข้าร่วมกระบวนการดังกล่าวด้วย
ข้อมูลข่าวโดย : สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีเปิดการประชุม “Science and Technology in Society Forum 2018” ณ ประเทศญี่ปุ่น
วันพุธที่ 10 ตุลาคม 2561
รมว.กระทรวงดิจิทัลฯ ร่วมพิธีเปิดการประชุม “Science and Technology in Society Forum 2018” ณ ประเทศญี่ปุ่น
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมพิธีเปิดการประชุม “Science and Technology in Society Forum 2018” ณ นครเกียวโต ประเทศญี่ปุ่น เมื่อวันที่ 7 ตุลาคม 2561 ซึ่งนับเป็นปีที่ 15 ของงานที่ต้องการให้เป็น ‘ดาวอส’ ทางด้านวิทยาศาสตร์เทคโนโลยี โดยนายชินโซะ อาเบะ (Mr. Shinzo Abe) นายกรัฐมนตรีได้ปาฐกถาถึงนโยบายส่งเสริมนวัตกรรม ที่ขับเคลื่อนนโยบายนวัตกรรมเปิด (Open Innovation Platform) ด้วยการแต่งตั้งผู้จัดการโครงการผลกระทบสูง 16 โครงการ โดยแข่งกันตอบโจทย์ประเทศที่เป็นรูปธรรม เช่น สังคมสูงอายุ ภัยธรรมชาติ ฯลฯ ตัวอย่างเช่น ประเด็นหลังก่อให้เกิดนวัตกรรม ‘กล่องดาวเทียมขนาดเล็ก’ ราคา 1 ใน 10 ของดาวเทียม มีความคมชัดระดับ 1 เมตรแบบทะลุเมฆได้ สามารถช่วยหมู่บ้านที่อยู่พื้นที่ห่างไกลถูกตัดขาดเมื่อภัยธรรมชาติมาถึง
**********************
รัฐบาลไทย-ข่าวทำเนียบรัฐบาล-พัฒนาแรงงานอย่างรอบด้าน เพื่อความมั่นคงในอนาคต
วันพฤหัสบดีที่ 12 กรกฎาคม 2561
พัฒนาแรงงานอย่างรอบด้าน เพื่อความมั่นคงในอนาคต
รัฐบาลเดินหน้าพัฒนาแรงงานอย่างรอบด้านในทุกมิติ ได้แก่ การเชื่อมโยงการศึกษาเข้ากับระบบการทํางานจริง เพื่อให้บัณฑิตจบใหม่มีคุณสมบัติตรงกับความต้องการของตลาดงาน
อาทิตย์ที่ 8 มิ.ย.61
พัฒนาแรงงานอย่างรอบด้าน เพื่อความมั่นคงในอนาคต
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาแรงงานอย่างรอบด้านในทุกมิติ ได้แก่ การเชื่อมโยงการศึกษาเข้ากับระบบการทํางานจริง เพื่อให้บัณฑิตจบใหม่มีคุณสมบัติตรงกับความต้องการของตลาดงาน ขึ้นบัญชีนักศึกษาที่ผ่านเวทีประกวดต่างๆ เพื่อส่งเสริมให้เป็นนักประดิษฐ์ในอนาคต จัดทําข้อมูลความต้องการแรงงานโดยเฉพาะในกลุ่มอุตสาหกรรมเป้าหมาย สร้างมาตรฐานแรงงานและใบรับรองฝีมือแรงงานเพื่อให้ทุกคนพัฒนาฝีมืออยู่เสมอและได้รับค่าแรงเหมาะสมกับความสามารถ จัดระเบียบแรงงานต่างด้าวเพื่อเติมเต็มอาชีพที่คนไทยไม่นิยมทํา พัฒนาฝีมือแรงงานและทักษะอาชีพแก่ผู้มีรายได้น้อยและผู้ด้อยโอกาส ทั้งนี้ เพื่อให้ทุกคนมีอาชีพ สร้างรายได้ได้มากขึ้น มีคุณภาพชีวิตความเป็นอยู่ที่ดีขึ้นอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” เปิดจำหน่ายผลิตภัณฑ์ราชทัณฑ์ พร้อมเพิ่มช่องทางสั่งซื้อผ่านระบบ E – commerce
วันอังคารที่ 21 มีนาคม 2560
“ยุติธรรม” เปิดจําหน่ายผลิตภัณฑ์ราชทัณฑ์ พร้อมเพิ่มช่องทางสั่งซื้อผ่านระบบ E – commerce
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานเปิดงานนิทรรศการผลิตภัณฑ์ราชทัณฑ์ ประจําปี ๒๕๖๐ ภายใต้แนวคิด “๑ คน ๑ ทักษะ”
เมื่อวันศุกร์ที่ ๑๗ มีนาคม ๒๕๖๐ เวลา ๑๖.๓๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานเปิดงานนิทรรศการผลิตภัณฑ์ราชทัณฑ์ ประจําปี ๒๕๖๐ ภายใต้แนวคิด “๑ คน ๑ ทักษะ”
กําหนดจัดขึ้นระหว่างวันที่ ๑๗ – ๒๖ มีนาคม ๒๕๖๐
ณ บริเวณสนามหน้าเรือนจํากลางคลองเปรม กรุงเทพมหานคร
เพื่อจัดจําหน่ายสินค้าและผลิตภัณฑ์จากฝีมือของผู้ต้องขังที่ได้รับการฝึกวิชาชีพภายในเรือนจํา
และทัณฑสถาน จํานวนกว่า ๕๐ แห่งทั่วประเทศ โดยนําสินค้ามาจัดจําหน่ายในราคาพิเศษ
อาทิ งานแกะสลัก งานเฟอร์นิเจอร์ตกแต่งบ้าน งานปั้นภาพวาด และงานหัตถกรรม
ในการนี้ ได้เปิดตัวช่องทางการจัดจําหน่ายผลิตภัณฑ์ ผ่านระบบ E – commerce
ภายใต้แบรนด์ “Good Products, Good People”
ผ่านสื่อออนไลน์ที่ www.gpgpthai.com
เพื่อสอดรับกับนโยบายของรัฐบาลในการก้าวเข้าสู่ยุค Thailand ๔.๐
นอกจากนี้ ยังสามารถเลือกซื้อสินค้าได้ผ่านช่องทางแอพพลิเคชั่นไลน์ เฟสบุ๊ค และหมายเลขโทรศัพท์
ซึ่งจะช่วยนําสินค้าและผลิตภัณฑ์ไปสู่ผู้บริโภคได้มากขึ้น อีกทั้งเป็นการแนะนําสินค้าให้เป็นที่รู้จักไปสู่สากล
รัฐบาลไทย-ข่าวทำเนียบรัฐบาล-รมช.อุตฯ ตรวจเยี่ยมชุมชนบ้านบุ่ง จ.พิษณุโลก เตรียมดันขึ้นชั้นหมู่บ้านอุตสาหกรรมสร้างสรรค์
วันศุกร์ที่ 15 ธันวาคม 2560
รมช.อุตฯ ตรวจเยี่ยมชุมชนบ้านบุ่ง จ.พิษณุโลก เตรียมดันขึ้นชั้นหมู่บ้านอุตสาหกรรมสร้างสรรค์
รมช.อุตฯ ตรวจเยี่ยมชุมชนบ้านบุ่ง จ.พิษณุโลก เตรียมดันขึ้นชั้นหมู่บ้านอุตสาหกรรมสร้างสรรค์ ต.ศรีภิรมย์ อ.พรหมพิราม จ.พิษณุโลก
วันนี้ (15 ธันวาคม 2560) จ.พิษณุโลก นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมคณะฯ ลงพื้นที่ตรวจความพร้อม เพื่อเข้าสู่โครงการหมู่บ้านอุตสาหกรรมสร้างสรรค์ (Creative Industry Village : CIV) ของกลุ่มชุมชนบ้านบุ่ง ต.ศรีภิรมย์ อ.พรหมพิราม จ.พิษณุโลกที่เป็นหมู่บ้านเศรษฐกิจพอเพียงต้นแบบ และเป็นศูนย์เรียนรู้ชุมชน มาพัฒนาเป็นแหล่งท่องเที่ยวชุมชนเชิงเกษตร โดยมีนายสุริยา หาญไพบูลย์ นายอําเภอพรหมพิราม กล่าวต้อนรับ รวมถึงกํานัน ผู้ใหญ่บ้าน และผู้นําชุมชนร่วมด้วย
สําหรับชุมชนบ้านบุ่ง จ.พิษณุโลก มีสถานที่ท่องเที่ยวคือ พรหมพิรามสวนน้ํา มีสินค้าที่ชุมชนผลิต อาทิ ผลิตภัณฑ์จากไก่ดํา-เชิงหวาย ผลิตภัณฑ์จักสานแบบต่างๆ พรมเช็ดเท้า ไม้กวาด และกิจกรรมเด่น เช่น การปลูกมะนาว ทําขนมไทย ทําบุญกลางบ้าน งานรดน้ําดําหัวในช่วงเทศกาลสงกรานต์
รัฐบาลไทย-ข่าวทำเนียบรัฐบาล-กรมบัญชีกลางทยอยจ่าย Cash Back “ชิมช้อปใช้” รอบแรก 15 ธ.ค.62 เตือน !! ปชช.อย่าหลงเชื่อมิจฉาชีพแอบอ้าง ช่วยคืนเงิน Cash Back ผ่าน app เป๋าตัง
วันจันทร์ที่ 16 ธันวาคม 2562
กรมบัญชีกลางทยอยจ่าย Cash Back “ชิมช้อปใช้” รอบแรก 15 ธ.ค.62 เตือน !! ปชช.อย่าหลงเชื่อมิจฉาชีพแอบอ้าง ช่วยคืนเงิน Cash Back ผ่าน app เป๋าตัง
กรมบัญชีกลางทยอยจ่ายเงินคืน (Cash Back) ให้กับผู้มีสิทธิ์ที่ใช้จ่ายผ่านกระเป๋า G-Wallet 2 ตั้งแต่ 15 ธ.ค.62 เป็นต้นไป พร้อมแจ้งเตือนอย่าหลงเชื่อมิจฉาชีพที่ออกอาละวาด ส่ง Line สร้างเพจและเว็บปลอม หลอกลวงให้โอนเงินเพื่อช่วยเหลือในการรับและโอนเงินคืน
กรมบัญชีกลางเริ่มทยอยจ่ายเงินคืน (Cash Back) ให้กับผู้มีสิทธิ์ที่ใช้จ่ายผ่านกระเป๋า G-Wallet 2 ตั้งแต่ 15 ธ.ค. 62 เป็นต้นไป พร้อมแจ้งเตือนประชาชนอย่าหลงเชื่อมิจฉาชีพที่ออกอาละวาด ส่ง Line สร้างเพจและเว็บปลอม หลอกลวงให้โอนเงินเพื่อช่วยเหลือในการรับและโอนเงินคืน
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบมาตรการส่งเสริมการท่องเที่ยวในประเทศ “ชิมช้อปใช้” โดยขยายระยะเวลาการเข้าร่วมมาตรการไปจนถึงวันที่ 31 ม.ค. 63 ซึ่งขณะนี้มีผู้ที่สนใจเข้าร่วมมาตรการและใช้จ่ายผ่านกระเป๋า G-Wallet 2 จํานวนมาก และกรมบัญชีกลางจะเริ่มทยอยโอนเงินคืน (Cash Back) รอบแรกให้กับผู้มีสิทธิ์ที่ใช้จ่ายผ่านกระเป๋า G-Wallet 2 ระหว่างวันที่ 27 ก.ย. ถึง 30 พ.ย.62 ตั้งแต่วันที่ 15 ธ.ค. 62 เป็นต้นไป สําหรับผู้ที่ใช้สิทธิ์ที่ยังไม่ได้รับเงินคืน (Cash Back) อยู่ระหว่างการตรวจสอบการใช้จ่ายของผู้มีสิทธิ์ว่าเป็นไปตามเงื่อนไขหรือไม่ โดยจะได้รับแจ้ง SMS ผ่านยังมือถือที่ลงทะเบียนไว้เท่านั้น
“สําหรับการรับเงินคืน (Cash Back) ตามที่กําหนดไว้ในเงื่อนไขของมาตรการฯ คือ การใช้จ่ายเงินไม่เกิน 30,000 บาท จะได้รับเงินคืน 15% หากใช้เงินตั้งแต่ 30,001-50,000 บาท จะได้รับเงินคืน 20% รวมเงินคืนสูงสุด 8,500 บาท โดยสามารถตรวจสอบยอดเงินคืนได้ที่แอปพลิเคชั่นเป๋าตัง และสามารถโอนเงินคืนกลับเข้าบัญชีตนเองผ่าน Internet Banking ได้ด้วยตนเอง” โฆษกกรมบัญชีกลาง กล่าว
โฆษกกรมบัญชีกลาง กล่าวเพิ่มเติมว่า ขอให้ประชาชนอย่าหลงเชื่อข้อความจาก Line Facebook Twitter และเว็บไซต์ต่าง ๆ ที่ระบุว่าสามารถช่วยดําเนินการในการโอนเงินคืน (Cash Back) จากกระเป๋า G-Wallet 2 เข้าบัญชีผู้มีสิทธิ์ โดยมีค่าใช้จ่ายในการดําเนินการ ซึ่งกรณีดังกล่าวไม่ใช่นโยบายของรัฐบาลและถือว่าผิดเงื่อนไขของมาตรการ จึงขอให้ประชาชนอย่าหลงเชื่อโดยเด็ดขาด หากมีข้อสงสัยเกี่ยวกับการรับเงินคืน (Cash Back) สามารถสอบถามได้ที่คณะทํางานย่อยด้านกฎหมาย ส่วนกลาง โทร. 02 270 6400 กด 7 หรือสํานักงานคลังจังหวัด ในวัน เวลา ทําการ
รัฐบาลไทย-ข่าวทำเนียบรัฐบาล-การประชุมคณะกรรมการคัดเลือกเอกชนร่วมลงทุนโครงการศูนย์ซ่อมบำรุงอู่ตะเภา ครั้งที่ 1/2563
วันอังคารที่ 28 มกราคม 2563
การประชุมคณะกรรมการคัดเลือกเอกชนร่วมลงทุนโครงการศูนย์ซ่อมบํารุงอู่ตะเภา ครั้งที่ 1/2563
นายกอบชัย สังสิทธิสวัสดิ์ ปลัดกระทรวงอุตสาหกรรม ประธานคณะกรรมการคัดเลือกเอกชนร่วมลงทุน โครงการศูนย์ซ่อมบํารุงอากาศยานอู่ตะเภา (TG MRO) ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
วันนี้ (28 มกราคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ประธานคณะกรรมการคัดเลือกเอกชนร่วมลงทุน โครงการศูนย์ซ่อมบํารุงอากาศยานอู่ตะเภา (TG MRO) เป็นประธานในการประชุมและชี้แจงความคืบหน้าการดําเนินงานของคณะกรรมการฯ ให้ที่ประชุมได้รับทราบ โดยมีผู้แทนจากหน่วยงานต่าง ๆ ได้แก่ สํานักงานคณะกรรมการนโยบายเขตพัฒนาพิเศษภาคตะวันออก กระทรวงคมนาคม กองทัพเรือ สํานักงานอัยการสูงสุด สํานักงบประมาณ สํานักบริหารหนี้สาธารณะ และ บมจ. การบินไทย เข้าร่วมประชุม ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ชี้กิจกรรม“ก้าวคนละก้าวเพื่อ 11 โรงพยาบาล”เป็นแนวทางประชารัฐสังคมควรสนับสนุนและชื่นชม
วันอังคารที่ 10 ตุลาคม 2560
สธ.ชี้กิจกรรม“ก้าวคนละก้าวเพื่อ 11 โรงพยาบาล”เป็นแนวทางประชารัฐสังคมควรสนับสนุนและชื่นชม
กระทรวงสาธารณสุข ชี้กิจกรรม“ก้าวคนละก้าวเพื่อ 11 โรงพยาบาลทั่วประเทศ”ของนักร้องชื่อดัง  เป็นตัวอย่างของแนวทางประชารัฐ ที่ประชาชนเข้ามามีส่วนร่วมวางแผนพัฒนาและสนับสนุนโรงพยาบาลของรัฐเพิ่มเติมจากงบประมาณที่ได้รับในแต่ละปี ประชาชนควรสนับสนุนและชื่นชม
แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า กิจกรรม “ก้าวคนละก้าวเพื่อ11โรงพยาบาลทั่วประเทศ” ที่ คุณอาทิวราห์ คงมาลัย หรือ “ตูน บอดี้สแลม” นักร้องชื่อดังได้จัดขึ้นเพื่อระดมทุนจากประชาชน ที่ยินดีร่วมสนับสนุนบริจาคกับศิลปินที่ตนเองชื่นชม นําไปมอบให้โรงพยาบาลภาครัฐในสังกัดกระทรวงสาธารณสุขและกระทรวงกลาโหมรวม11แห่ง เพื่อพัฒนาและจัดหาเครื่องมือแพทย์นั้น เป็นตัวอย่างของแนวทางประชารัฐ ที่ประชาชนเข้ามามีส่วนร่วมวางแผนพัฒนาและสนับสนุนดูแลโรงพยาบาล ซึ่งประเทศไทยมีโรงพยาบาลรัฐทุกสังกัดมากกว่า10,000แห่งที่สร้างจากภาษีของประชาชนและรัฐบาลได้จัดสรรงบประมาณทุกปีในการจัดบริการประชาชนทั่วประเทศกว่า65ล้านคน
“โรงพยาบาลในสังกัดกระทรวงสาธารณสุข ได้รับการช่วยเหลือสนับสนุนจากประชาชนผู้มีจิตกุศล รวมทั้งองค์กรต่างๆ ที่เข้ามาเติมเต็มระบบสุขภาพมาโดยตลอด และการจัดกิจกรรมของคุณตูน ในครั้งนี้ ได้มีการพบปะและหารือกันกับผู้บริหารระดับสูง รวมทั้งโรงพยาบาล10แห่งในสังกัด ซึ่งกระทรวงสาธารณสุขได้ขอบคุณชื่นชมและพร้อมสนับสนุนกิจกรรมอย่างเต็มที่ ขอเชิญชวนประชาชนทุกคนร่วมสนับสนุน ให้กําลังใจชื่นชมการจัดกิจกรรมครั้งนี้ด้วย นอกจากจะได้ความสุขจากการเป็นผู้ให้แล้ว ท่านยังได้ช่วยชีวิตผู้ป่วยอีกด้วย”แพทย์หญิงพรรณพิมล กล่าว
แพทย์หญิงพรรณพิมล กล่าวต่อว่า กระทรวงสาธารณสุข ได้ทําแผนพัฒนาระบบบริการสุขภาพ (Service plan)พ.ศ.2560-2564 โดยจัดสรรบุคลากร สิ่งก่อสร้าง เครื่องมือแพทย์ให้แก่โรงพยาบาลในสังกัดที่มีมากกว่า10,000แห่งทั่วประเทศ ตามความจําเป็นด้านสุขภาพที่แท้จริงในพื้นที่ เพื่อให้ประชาชนคนไทย ได้รับบริการที่ดี มีคุณภาพ ทันสมัยได้มาตรฐาน ตามเทคโนโลยีทางการแพทย์ที่เปลี่ยนไปอย่างรวดเร็ว โดยในปีงบประมาณ2560ที่ผ่านมา ได้รับการจัดสรรงบลงทุนครุภัณฑ์การแพทย์ จํานวน2,702,568,000ล้านบาท
********************************** 10ตุลาคม2560
รัฐบาลไทย-ข่าวทำเนียบรัฐบาล-ข้อควรระวังในการสวมหน้ากากอนามัยให้แก่เด็กเล็ก เป็นอย่างไร ??
วันอาทิตย์ที่ 26 กรกฎาคม 2563
ข้อควรระวังในการสวมหน้ากากอนามัยให้แก่เด็กเล็ก เป็นอย่างไร ??
ข้อระวังในการสวมหน้ากากอนามัยให้แก่เด็กเล็ก เป็นอย่างไร ??
Q : ข้อควรระวังในการสวมหน้ากากอนามัยให้แก่เด็กเล็ก เป็นอย่างไร ??
A : 1.เด็กอายุต่ํากว่า 2 ขวบ ไม่ควรสวมหน้ากาก
2.ขณะเด็กนอนหลับไม่ควรสวมหน้ากาก
3.ควรเลือกขนาดหน้ากากที่เหมาะสมแก่หน้าเด็ก
4.ถ้าเด็กรู้สึกอึดอัดสามารถถอดหน้ากากออกเป็นระยะๆ ได้
รัฐบาลไทย-ข่าวทำเนียบรัฐบาล-ทส. แถลงข่าว ความคืบหน้าผลการดำเนินงานศูนย์ปฏิบัติการพิทักษ์ป่า (ศปก.พป.)
วันศุกร์ที่ 16 มีนาคม 2561
ทส. แถลงข่าว ความคืบหน้าผลการดําเนินงานศูนย์ปฏิบัติการพิทักษ์ป่า (ศปก.พป.)
ทส. แถลงข่าว ความคืบหน้าผลการดําเนินงานศูนย์ปฏิบัติการพิทักษ์ป่า (ศปก.พป.)
วันที่ 14 มี.ค. 61กระทรวงทรัพยากรธรรมชาติและสิ่งแวดล้อม ประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่า ครั้งที่ 1/2561 โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานการประชุม ณ ห้อง 301 อาคารกระทรวงทรัพยากรธรรมชาติและสิ่งแวดล้อม ทั้งนี้ โดยในที่ประชุมได้มีการติดตามและรายงานผลการดําเนินงานศูนย์ปฏิบัติการพิทักษ์ป่า (ศปก.พป.) ซึ่งนับตั้งแต่จัดตั้งศูนย์ดังกล่าวขึ้นมาจนถึงปัจจุบัน สามารถดําเนินการบังคับใช้กฎหมายกับผู้มีอิทธิพล นายทุน นักการเมือง ที่เข้ามายึดถือครอบครอง ทําลายทรัพยากรป่าไม้และสัตว์ป่าในหลายพื้นที่ทั่วประเทศได้อย่างต่อเนื่อง โดยได้ดําเนินคดีทั้งหมด 133 คดี ได้ผู้ต้องหา35 คน พื้นที่ถูกบุกรุกกว่า 15,385 ไร่ ตรวจยึดไม้แปรรูป 1,241 ท่อน/แผ่น/เหลี่ยม และสามารถตรวจยึดซากสัตว์ได้ 20 ซาก มูลค่าความเสียหาย 2,000 ล้านบาท ซึ่งจากนี้ จะยังคงเดินหน้าบังคับใช้กฎหมายอย่างเฉียบขาดในทุกมิติ อีกทั้งจะนําเทคโนโลยีที่ทันสมัยมาใช้ในการปฏิบัติงานป้องกันพื้นที่ป่า ทั้งนี้ ขอเชิญชวนประชาชนร่วมเป็นส่วนหนึ่งในการอนุรักษ์ทรัพยากรธรรมชาติ โดยหากพบเห็นหรือมีข้อมูลการบุกรุกพื้นที่ป่าไม้ การลักลอบตัดไม้และการค้าสัตว์ป่า รวมถึงเหตุไฟไหม้ป่า สามารถแจ้งมายัง สายด่วนพิทักษ์ป่า 1362 ตลอด 24 ชั่วโมง
อนึ่ง ศูนย์ปฏิบัติการพิทักษ์ป่า (ศปก.พป.) กระทรวงทรัพยากรธรรมชาติและสิ่งแวดล้อม จัดตั้งขึ้นเมื่อวันที่ 12 เมษายน 2560 เพื่อปฏิบัติงานเชิงรุกในการป้องกันและปราบปรามการกระทําความผิดต่อทรัพยากรป่าไม้ของชาติ ตามนโยบายของ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม โดยเฉพาะการบังคับใช้กฎหมาย และการบูรณาการหน่วยงานที่เกี่ยวข้อง ให้มีประสิทธิภาพและยั่งยืน โดยมุ่งเน้นกลุ่มนายทุน แต่การปฏิบัติงานทุกครั้งจะไม่ส่งผลกระทบกับประชาชนผู้ยากไร้ ทั้งนี้ ตลอดระยะเวลาการปฏิบัติภารกิจของเจ้าหน้าที่ศูนย์ปฏิบัติการพิทักษ์ป่า ซึ่งมีเจ้าหน้าที่ของหน่วยเฉพาะกิจปราบปรามพิเศษ (ชุดพยัคฆ์ไพร) ของกรมป่าไม้ หน่วยเฉพาะกิจปฏิบัติการพิเศษผู้พิทักษ์อุทยานแห่งชาติและสัตว์ป่า (ชุดพญาเสือ) ชุดปฏิบัติการปราบปรามการกระทําความผิดด้านสัตว์ป่า(ชุดเหยี่ยวดง) ของกรมอุทยานแห่งชาติสัตว์ป่าและพันธุ์พืช และชุดปฏิบัติการพิเศษฉลามขาว (ชุดฉลามขาว) ของกรมทรัพยากรทางทะเลและชายฝั่ง ซึ่งได้บูรณาการปฏิบัติร่วมกับกรมสอบสวนคดีพิเศษ กรมที่ดิน กรมการปกครอง กรมส่งเสริมการปกครองส่วนท้องถิ่น สํานักงานการปฏิรูปที่ดินเพื่อการเกษตรกรรม (สปก.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) สํานักงานป้องกันและปราบปรามการฟอกเงิน ศูนย์การประสานการปฏิบัติที่ 4 กองอํานวยการรักษาความมั่นคงภายในราชอาณาจักร (ศปป.4 กอ.รมน.) กองบังคับการปราบปรามการกระทําความผิดที่เกี่ยวกับทรัพยากรธรรมชาติและสิ่งแวดล้อม (บก.ปทส.) และหน่วยงานอื่น ๆ ที่เกี่ยวข้อง ภายใต้การอํานวยการของนายอรรถพล เจิรญชันษา รองอธิบดีกรมป่าไม้ ในฐานะหัวหน้าศูนย์ปฏิบัติการพิทักษ์ป่า ซึ่งสามารถดําเนินการกับผู้มีอิทธิพล นายทุน นักการเมือง ที่เข้ามายึดถือครอบครอง ทําลายทรัพยากรป่าไม้และสัตว์ป่าทั่วประเทศได้อย่างต่อเนื่อง
รัฐบาลไทย-ข่าวทำเนียบรัฐบาล-นายกรัฐมนตรี พบหารือกับนายนเรนทร โมที นายกรัฐมนตรีสาธารณรัฐอินเดีย
วันศุกร์ที่ 31 สิงหาคม 2561
นายกรัฐมนตรี พบหารือกับนายนเรนทร โมที นายกรัฐมนตรีสาธารณรัฐอินเดีย
นายกรัฐมนตรี พบหารือกับนายนเรนทร โมที นายกรัฐมนตรีสาธารณรัฐอินเดีย
วันนี้ (ศุกร์ 31 สิงหาคม 2561 ) เวลา 1000 น. ณ โรงแรมโซลธี คราวน์ พลาซ่า (Soaltee Crowne Plaza) ณ กรุงกาฐมาณฑุ สหพันธ์สาธารณรัฐประชาธิปไตยเนปาล พลเอก ประยุทธ์ จันทร์โอชา นายกรัฐมนตรี พบหารือกับนายนเรนทร โมที (Mr. Narendra Modi) นายกรัฐมนตรีสาธารณรัฐอินเดีย ระหว่างเข้าร่วมการประชุมผู้นํา BIMSTEC ครั้งที่ 4 พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีได้ย้ําคําเชิญนายกรัฐมนตรีอินเดียเยือนไทยในโอกาสที่เหมาะสม ไทยในฐานะประเทศผู้ประสานงานความสัมพันธ์อาเซียน-อินเดีย 3 ปีต่อจากนี้ (สิงหาคม 2561-2564) พร้อมทํางานร่วมกับอินเดียอย่างใกล้ชิด เพื่อกระชับความเป็นหุ้นส่วนทางยุทธศาสตร์ ส่งเสริมความเชื่อมโยง เพราะไทยและอินเดีย เป็นเสมือนเพื่อนบ้านที่เชื่อมโยงกันด้วยมหาสมุทร รวมทั้งศักยภาพที่จะเชื่อมโยงทางทะเล และท่าเรือไทย-อินเดีย รวมทั้งเส้นทางการบินระหว่างกัน และพร้อมทํางานร่วมกันเพื่อส่งเสริมแนวคิดอินโด-แปซิฟิก ด้วย
ผู้นําทั้งสองฝ่ายเห็นควรสนับสนุนให้กระชับความร่วมมือในด้านการพัฒนาและเศรษฐกิจ อินเดียยังสนับสนุนและเห็นพ้องกับไทยที่จะส่งเสริม ความเชื่อมโยง(Connectivity) ภายใต้กรอบความร่วมมือ BIMSTEC